Black Smoke

Black Smoke on Ann Sophien esittämä kappale, joka edusti Saksaa vuoden 2015 Eurovision laulukilpailussa Itävallan Wienissä. 

Kappale sijoittui alun perin Saksan karsinnoissa toiseksi, mutta karsintojen voittaja Andreas Kümmert luovutti edustuspaikan Ann Sophielle halutessaan pysytellä mieluummin pienillä lavoilla esiintymässä. 

 Eurovision laulukilpailussa 
pienoiskuva|vasen|Ann Sophie esittämässä kappalettaan Eurovision laulukilpailun harjoituksissa.

Koska Saksa kuuluu kilpailun suuriin rahoittajamaihin, kappale pääsi suoraan finaaliin. ”Black Smoke” esitettiin laulukilpailun finaalissa 23. toukokuuta 2015 esiintymisnumerolla 17. Kappaletta edelsi Montenegron edustajan Knezin kappale ”Adio” ja seurasi Puolan Monika Kuszyńskan laulu ”In the Name of Love”.

Finaalin lopputuloksissa kappale sijoittui viimeiselle sijalle saamatta yhtään pistettä. Myös Itävallan The Makemakes jäi finaalissa pisteittä, mutta tasapelisääntöjen mukaan aiemmin esiintynyt sijoittuu edelle, mikäli muulla tavalla tasapeliä ei voida ratkaista. Niinpä numerolla 14 esiintynyt The Makemakesin edustuskappale ”I Am Yours” sijoittui ”Black Smoken” edelle.

 Lähteet 

Luokka:Saksan euroviisuedustuskappaleet
Luokka:Vuoden 2015 euroviisuedustuskappaleet